Мин хос эһэм - Аҕа дойду Улуу сэриитин саллаата
            Аҕа дойду Улуу сэриитигэр Саха Сирин араас улуустарыттан Кыһыл Армия кэккэтигэр 62091 киһи ыҥырыллыбыта. Саха саллааттара Кыһыл Аримия Сэбилэниилээх күүстэриттэн араас көрүннэригэр сулуспалаабыттара. Ол курдук  кинилэр бэйэлэрин хорсун разведчиктар, сапердар, артиллеристар, снайпердар курдук көрдөрбүттэрэр. Бу ынырыктаах уот сэрии хонуутугар элбэх саха чулуу уолаттара ханнарын тохпуттара, сорохторо ыараханнык бааһыраннар, ыраннар-сэймэктэнэннэр дойдуларыгар эргиллибиттэрэ, оттон сорохторо кыргыһыы толоонугар үйэ-саас тухары охтубуттара, сорохторо Кыайыы өрөгөйүн-үөрүүтүн эттэринэн-хааннарынан билэн төннүбүттэрэ. 
           1943 сыллаахха Сунтаартан мин хос эһэм Васильев Иван Гаврильевич эмиэ сэриигэ ыҥырыллан барбыта. Кини 1916 сыллаахха Кириэстээх нэһилиэгэр  Түбэ диэн сиргэ  төрөөбутэ. Оскуоланы 7-с кылааһы 1935 сылаахха бүтэрэн баран  Дьокуускайга пединститукка бэлэмнэнии  отделениятыгар үөрэҕин саҕалаабыта. Оччотооҕу  ыар кэмҥэ  хос эһэм доруобуйата кыайбакка үөрэҕин тохторго күһэллибитэ.
           1937 сыллаахха, ол са5ана  Уполминзаг диэн ааттаах тэрилтэҕэ үлэлии киирбитэ. Бу  тэрилтэттэн саҕалаан Райсовет үгүс отделларыгар үлэлии  сылдьыбыта. Бу үлэлии сырыттаҕына алдьархайдаах сэрии саҕаланар. Турар-турбат  бука бары күүстэрин  түмэн үлэлиллэр. Ол курдук, түүнү-күнүһү аахсыбакка, утуйары-аһыыры умнан үлэ үөһүгэр сырыттаҕына 1943 сыллахха хос эһэбин сэриигэ ыҥыраллар. Сэриигэ барыаҕыттан кэлиэр диэри Забайкальскай  военнай округ 36-с армиятын 210 дивизиятын  644 стрелковой полкатын 2-с батальонун 82-с миномётнай ротатыгар  миномётчигынан сылдьыбыта.
           Арҕааҥы сэрии ыар сылларыгар Япония сэриилэрэ Советскай Союзка саба түһээри ыган турар кэмнэригэр мин хос эһэм Маньчжурия кыраныыссаларын харыстаспыта. Икки сыл утуйбакка-олорбокко, куһаҕан аһылыкка ыар олоҕу ааспыта. Yһүс сылыгар сэрии буолбутугар  границаны  туораан барбыттара. Икки сиргэ Япония сэриитин Улахан бөҕөргөтүүтүүн остуоруйаҕа  киирбит Хайлар уонна Хинган хайаларын укрепленияларын көҥүрүтүүгэ кинилэр дивизиялара улахан сүтүгүнэн кыттыбыта. Ити сэриини Маньчжурия урукку столицата – Чаньчунь куоракка тиийэн түмүктэспитэ.
           1946 сыллаахха демобилизацияланан дойдутугар кэлэн баран урукку үлэтигэр салгыы үлэлээбитэ. Кэлин социальнай харалта отделыгар үлэлии сылдьан 1971 сыллаахха, барыта 34 сыл  курдук үлэлээн, бочуоттаах сынньалаҥҥа тахсыбыта. Пенсияҕа да тахсан баран таах олорботоҕо: сайынын совхозка от оттоон, кыһынын  кадровой булчутунан сылдьыбыта. Өр сылларга Райсовет араас отделларыгар эҥкилэ суох уһун үлэтин иһин Бочуотун кинигэтигэр киллэрбиттэрэ. Сэрии кыттыылааҕа уонна тыыл ветерана буолан А5а дойду Улуу сэриитин 2-с степеннээх орденынан, элбэх медалларынан, бочуотунай грамоталарынан наҕараадаламмыта:
1. «За Победу над Японией» медаль (5 мая 1946);
2. «За доблестный труд в Великой Отечественной войне 1941-1945г.г.» медаль (24 октября 1947);
3. «20 лет Победы в Великой Отечественной войне 1941-1945 г.г.» медаль (22 февраля 1967);
4. «50 лет Вооруженных Сил СССР» медаль (4 декабря 1968);
5. «25 лет Победы в Великой Отечественной войне 1941-1945г.г.» медаль (1970);
6. «За доблестный труд в ознаменование 100-летия со днярождения В.И.Ленина» медаль (16 апреля 1970);
7. «30 лет Победы в Великой Отечественной войне 1941-1945г.г.» медаль (14 апреля 1976);
8. «60 лет Вооруженных Сил СССР медаль» (23 февраля 1979);
9. Почетный знак «Ветеран Забайкальского фронта» (3 сентября 1980);
10. «40 лет Победы в Великой Отечественной войне 1941-1945 г.г.» медаль (22 апреля 1985);
11. «Орден Отечественной войны 2 степени» (1985);
12. «За Победу над Германией в Великой Отечественной войне» медаль (22 ноября 1986);
13. «Медаль Жукова» (9 мая 1994)
14. «50 лет Победы в Великой Отечественной войне 1941-1945 г.г.» медаль (1995).
                Хос эбэбинээн Петрова Агафия Дмитриевналыын 5 о5олорун, сиэннэрин, тулаайах хаалбыт аймахтарын о5олорун барыларын, биири да чорбоппокко, харайталаан, үөрэттэрэн үтүө дьон гынан иитэлээн таһаарбыттара.
                 Улахан кыыстара Евдокия фармацевт үөрэхтээх, Сунтардааҕы  аптекаҕа  өр сылларга үлэлээбитэ, үлэ ветерана, 2 оҕолоох, 5 сиэннээх, 1 хос сиэннээх, Сунтаарга олорор. Улахан уоллара Анатолий өр сылларга Сунтардааҕы СПТУ-га производственнай үөрэхтээһин маастарынан үлэлээбитэ. Билигин Дьокуускай куоракка олорор, 2 оҕолоох, 3 сиэннээх. Иккис кыыс Галина- медик-лаборант, оҕо балыыһытагыр, кэлин клинико-диагностическай лабораторияҕа лаборанынан үлэлии сылдьан пенсияҕа  тахсыбыта. Кыра кыыстара Наталия - пенсияҕа тахсыар диэри Сунтардааҕы сбербаҥҥа кассирынан, контролёрунан, бухгалтерынан улэлээбитэ, 1 о5олоох, 2 сиэннээх, Сунтаарга олорор. Бэһис оҕо Валентин-медик, Сунтардааҕы тубдиспансерга врач-рентгенолог, 3 оҕолоох, 4 сиэннээх, Сунтаарга олорор.
                Мин хос эһэм Васильев Иван Гаврильевич хорсун саллаат, төһүү үлэһит, амарах аҕа, эйэҕэс эһээ этэ. Хомойуох иһин, кини билигин биһиги кэккэбитигэр суох, мин кини тыыннаа5ын баттаспатах хомолтолоохпун. Эбээм, ийэм кэпсииллэринэн хос эhэм сэрии туhунан кэпсиирин сөбүлээбэтэ үhү, ыйыталастахтарына: “сэрии туох үчүгэйдээ5ин кэпсиэмий” диэн батынан кэбиhэр эбит. Бу өйтөн суруйуубун хос эhэм тэтэрээт лииhигэр суруйан хаалларбыт ахтыытыгар оло5уран суруйдум. Хос эhэм 1996 сыллаахха 80 сааһыгар 9 сиэннэнэн, 3 хос сиэннэнэн баран өлбүтэ. Билигин кини олоҕун биһиги - кини сиэннэрэ, хос сиэннэрэ салгыыбыт.  Сыл аайы Кыайыы күнүгэр хос эhэм хаартыскатын тутан “Бессмертнай полк” парадыгар кыттабыт. Хос эhэм мэдээллэрин, орденын эбээм кичэйэн уура сылдьар. Хос эhэм биhиги дьоллоох олохпутун уhансан Ийэ дойдутун иннигэр ытык иэhин чиэстээхтик толорон тыыннаах эргиллэн кэлэн киэҥ айма5ы тэнитэн, үлэни өрө тутан олорбут сырдык оло5о биhиэхэ үтүө холобур буолар. Мин хос эhэбинэн киэн туттабын.

Сунтаардаа5ы политехническай лицей-интернат 6 “в” кылааhын үөрэнээччитэ Альберт Данилов өйтөн суруйуута.
